દેવાં જામીનગીરીઓ ડિબેન્ચર્સ, બોન્ડ્ઝ, થાપણો, વચનચિઠ્ઠીઓ અથવા તો વ્યાપારિક દસ્તાવેજોને કહી શકાય. જે તેમની પાકતી મુદ્દત અને અન્ય આગવી લાક્ષણિકતાઓ ઉપર આધાર રાખે છે. દેવાં જામીનગીરીનો ધારક વ્યાજ અને મુદ્દલ બંને મેળવવાનો અધિકારી બને છે. આ ઉપરાંત ફાળવણી વખતે કરવામાં આવેલા કરાર અનુસાર તેને અન્ય હક્કો પણ મળે છે. જેમ કે અમુક પ્રકારની ચોક્કસ માહિતી મેળવવાનો હક્ક. સામાન્યતઃ દેવાં જામીનગીરીઓની ફાળવણી એક નિશ્ચિત મુદ્દત માટે કરવામાં આવે છે અને તેની મુદ્દત પૂરી થઈ ગયા બાદ ધારક તેને વેચી શકે છે. દેવાં જામીનગીરી કબૂલાત ઉપરાંતની જામીનગીરીથી રક્ષિત અથવા તો અસુરક્ષિત પણ હોઇ શકે છે. જો તે અસુરક્ષિત હોય તો તે અન્ય અસુરક્ષિત દેવાંઓની સરખામણીએ વરિષ્ઠ ગણાય છે. એટલે કે જો આ જામીનગીરીનો ફાળવણીકાર ફડચામાં જાય તો તેનાં ધારકોને અગ્રીમતા આપવામાં આવે છે. જે દેવાંને વરિષ્ઠ નથી ગણવામાં આવતું તેને "ગૌણ" કહેવામાં આવે છે.

કોર્પોરેટ બોન્ડ્ઝ વ્યાપારી પેઢીઓ કે ઉદ્યોગોનાં દેવાંનું પ્રતિનિધિત્વ કરે છે. ડિબેન્ચર્સની પાકતી મુદ્દત ખૂબ લાંબા ગાળાની હોય છે કમસે કમ દસ વર્ષની જ્યારે વચનચિઠ્ઠીની પાકતી મુદત ખૂબ ટૂંકાગાળાની હોય છે. વ્યાપારિક દસ્તાવેજ એ દેવાં જામીનગીરીનું સાદું સ્વરૂપ છે. આ એક પ્રકારનો પાછલી તારીખનો ચેક હોય છે કે જેની પાકતી મુદ્દત 270 દિવસ કરતા વધારે નથી હોતી.

નાણાં બજારનાં સાધનો એ ટૂંકાગાળાનાં દેવાં સાધનો હોય છે. તેમનાં લક્ષણો થાપણનાં ખાતાંઓ પ્રકારનાં હોય છે. જેમ કે થાપણોનાં પ્રમાણપત્રોઅથવા તો તબદિલી માટેનાં કેટલાંક બિલો. તેમાં ખૂબ જ તરલતા રહેલી હોય છે અને કેટલીક વખત તેને "રોકડની નજીક" ગણવામાં આવે છે. વ્યાપારિક દ્સાતવેજો પણ ઘણી વખત ખૂબ જ તરલ હોય છે.

યુરો દેવાં જામીનગીરીઓ એ પ્રકારની જામીનગીરીઓ છે કે જેની ફાળવણી તેના દેશની બહાર આંતરરાષ્ટ્રીય બજારોમાં કરવામાં આવે છે. તેનું મૂલ્યવર્ગ ફાળવણીકારના વતન કરતા અલગ હોય છે. આ પ્રકારની જામીનગીરીઓમાં યુરોબોન્ડ્ઝ અને યુરોનોટ્સનો સમાવેશ થાય છે. લાક્ષણિક રીતે યુરોબોન્ડ્ઝ ઉપર મડી પરત કરવાની જવાબદારી હોય છે અને તે સલામત નથી હોતા. તેના ઉપર ચૂકવવામાં આવતું વ્યાજ સંયુક્ત રીતે ચૂકવાય છે. યુરોનોટ્સનો પ્રકાર યુરો કોમર્શિયલ પેપર (ઈસીપી) અથવા તો યુરો સર્ટિફિકેટ્સ ઓફ ડિપોઝિટ જેવો હોય છે.

સરકારી બોન્ડ્ઝ એ લાંબાગાળાની દેવાં જામીનગીરીનું માધ્યમ છે. જેની ફાળવણી શાસક સરકાર અથવા તો તેમની એજન્સીઓ દ્વારા કરવામાં આવે છે. સામાન્યતઃ તેમના વ્યાજર કોર્પોરેટ બોન્ડ્ઝ કરતા ઓછા હોય છે. તે સરકાર માટે નાણાંના સ્રોત તરીકે કામ કરે છે. યુએસ ફેડરલ સરકાર દ્વારા ફાળવવામાં આવતા બોન્ડ્ઝને "ટ્રેઝરિઝ" કહે છે. તેમની તરલતા અને ઓછાં જોખમને કારણે ટ્રેઝરિઝનો ઉપયોગ ખુલ્લાં બજારમાં નાણાંના પુરવઠાનું સંચાલન કરવા માટે કરવામાં આવે છે. જેના થકી યુએસની મધ્યસ્થ બેન્કનું સંચાલન કરવામાં આવે છે.

ગૌણ-શાસક સરકારી બોન્ડ્ઝ કે જેને યુએસમાં મ્યુનિસિપલ બોન્ડ્ઝ તરીકે ઓળખવામાં આવે છે. આ બોન્ડ્ઝ શાસક સરકાર સિવાય રાજ્ય, પ્રાંત, પ્રાદેશિક મ્યુનિસિપલ અથવા તો અન્ય સરકારી એકમોનાં દેવાંનું પ્રતિનિધિત્વ કરે છે.

સુપર નેશનલ બોન્ડ્ઝ એ વિશ્વસ્તરનાં મંડળો જેવાંકે વિશ્વ બેન્ક, આંતરરાષ્ટ્રીય નાણાં ભંડોળ વગેરેનાં દેવાંનું પ્રતિનિધિત્વ કરે છે. તેમાં પ્રાદેશિક સ્તરની બહુવિધ વિકાસ બેન્કો અને અન્ય સંસ્થાઓનો સમાવેશ પણ કરવામાં આવે છે.

ધારકના પ્રકારને આધારે
દેવું
જામીનગીરીઓનું બજાર
અન્ય થાપણોઃ યુરોક્લિયર અને ક્લિયરસ્ટિમ